Ir-Regolament tal-Kummissjoni (KE) Nru 1338/2000
tas-26 ta' Ġunju 2000
li jissupplimenta l-Anness mar-Regolament (KE) Nru 2400/96 dwar id-dħul ta' ċerti ismijiet fir-Reġistru ta’ denominazzjoni protetta ta’ oriġini u indikazzjonijiet ġeografiċi protetti pprovvdut bir-Regolament tal-Kunsill (KEE) Nru 2081/92 dwar il-protezzjoni ta' l- indikazzjonijiet ġeografiċi u d-denominazzjoni ta' l-oriġini għall-prodotti u l-oġġetti ta' l-ikel agrikoli
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2081/92 ta' l-14 ta' Lulju 1992 dwar il-protezzjoni ta' l-indikazzjonijiet ġeografiċi u d-denominazzjonita' l-oriġini għall-prodotti u l-oġġetti ta' l-ikel agrikoli [1], kif l-aħħar emendat bir-Regolament tal-Kummissjoni (KE) Nru 1068/97 [2], u b'mod partikolari l-Artikolu 6(3) u (4) tiegħu,
Billi:
(1) Skond l-Artikolu 5 tar-Regolament (KEE) Nru 2081/92, Franza bagħtet applikazzjoni għar-reġistrazzjoni ta' isem bħala indikazzjoni ġeografika.
(2) Skond l-Artikolu 6(1) ta' dan ir-Regolament, instab illi l-applikazzjoni kienet tilħaq il-ħtiġijiet kollha stabbiliti fih u b'mod partikolari kien fiha t-tagħrif kollu meħtieġ skond l-Artikolu 4 tiegħu;
(3) Il-Kummissjoni ma rċeviet l-ebda dikjarazzjoni ta' oġġezzjoni skond l-Artikolu 7 ta' dan ir-Regolament f'dak li għandu x'jaqsam ma' l-isem mogħti fl-Anness I ma' dan ir-Regolament wara l-pubblikazzjoni tiegħu fil-Ġurnal Uffiċjali tal-Komunitajiet Ewropej [3];
(4) L-isem għandu għalhekk jiddaħħal fir-Registru ta' l-ismijiet ta' l-oriġini protetti u ta' l-indikazzjonijiet ġeografiċi protetti u minn issa 'l quddiem jiġi protett fil-Komunità kollha bħala indikazzjoni ġeografika protetta;.
(5) L-Anness ma' dan ir-Regolament jissupplimenta l-Anness mar-Regolament tal-Kummissjoni (KE) Nru 2400/96 [4], kif l-aħħar emendat bir-Regolament (KE) Nru 1187/2000 [5],
ADOTTAT DAN IR-REGOLAMENT:
L-Artikolu 1
L-isem fl-Anness I ma' hawn hu miżjud fl-Anness mar-Regolament (KE) Nru 2400/96 u mdaħħal bħala indikazzjoni ġeografika protetta (IĠP) fir-Registru ta' d-denominazzjoni ta' l-oriġini protetti u ta' l-indikazzjonijiet ġeografiċi protetti pprovvdut bl-Artikolu 6(3) tar-Regolament (KEE) Nru 2081/92.
L-Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-26 ta' Ġunju 2000.